7.pielikums

iepirkuma “Drukas pakalpojumi ar piegādi

Siguldas novada pašvaldības un tās iestāžu vajadzībām”,

 ID Nr. **SNP 2018/­­­­­­­­­10/AK**

nolikumam

**Līguma projekts**

**LĪGUMS Nr.\_\_\_\_\_\_\_\_\_\_\_\_**

Siguldā 2018.gada \_\_\_\_\_\_\_

**Siguldas novada pašvaldība**, reģistrācijas Nr. 90000048152, juridiskā adrese Pils iela 16, Sigulda, Siguldas novads, tās izpilddirektores Jeļenas Zarandijas personā, kura rīkojas saskaņā ar 2017. gada 10.augusta saistošajiem noteikumiem Nr.20 „Siguldas novada pašvaldības nolikums” (prot. Nr.14, §1), turpmāk tekstā saukts PASŪTĪTĀJS, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts PIEGĀDĀTĀJS, no otras puses,

abi kopā un katrs atsevišķi turpmāk līguma tekstā saukti par Līdzējiem, pamatojoties uz Siguldas novada pašvaldības rīkoto iepirkumu „Drukas pakalpojumi ar piegādi Siguldas novada pašvaldībai un tās iestādēm”identifikācijas Nr. SNP 2018/10/AK, turpmāk šā līguma tekstā saukts Iepirkums, iesniegto piedāvājumu unrezultātiem, noslēdz šādu līgumu - turpmāk tekstā Līgums:

**1.Līguma priekšmets**

1.1.PASŪTĪTĀJS pasūta, bet PIEGĀDĀTĀJS apņemas visā Līguma darbības laikā veikt **drukas pakalpojumus un drukāto materiālu piegādi Siguldas novada pašvaldībai un tās iestādēm**, turpmāk tekstā PRECE, saskaņā ar iepirkuma tehnisko specifikāciju (*pielikumā Nr.1*) un iesniegto finanšu piedāvājumu *(pielikumā Nr.2)*, šajā līgumā noteiktajā kārtībā un termiņos.

1.2. PIEGĀDĀTĀJS PRECES izgatavošanu un piegādi veic ar savu darbaspēku, darba rīkiem, ierīcēm, kuru vērtība ir ierēķināta Līguma summā.

**2.Pasūtītāja tiesības un pienākumi**

2.1.PASŪTĪTĀJU uz Līguma darbības termiņu pārstāv P/A “Siguldas Attīstības aģentūra” direktore Laura Skrodele, e-pasts: laura.skrodele@sigulda.lv. PASŪTĪTĀJS pilnvaro P/A “Siguldas Attīstības aģentūra” direktori Lauru Skrodeli parakstīt PRECES pavadzīmi.

2.2.PASŪTĪTĀJS ir tiesīgs veikt kontroli par Līguma izpildi, pieaicinot speciālistus un ekspertus, pieprasot un saņemot ar Līguma izpildi saistītos dokumentus.

2.3.PASŪTĪTĀJAM ir tiesības nepieņemt PRECI, ja tā neatbilst tehniskās specifikācijas prasībām.

2.4.PASŪTĪTĀJS ir atbildīgs par savlaicīgu PRECES piegādes apmaksu saskaņā ar Līguma nosacījumiem.

**3.PIEGĀDĀTĀJA tiesības un pienākumi**

3.1.PIEGĀDĀTĀJU uz Līguma darbības termiņu pārstāv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.2.PIEGĀDĀTĀJS ir atbildīgs par izdrukātās PRECES kvalitāti un tās savlaicīgu piegādi saskaņā ar Līguma nosacījumiem.

**4.PPRECES pieņemšana un kvalitāte**

4.1.Pēc PRECES piegādes PIEGĀDĀTĀJS nodod PASŪTĪTĀJAM PRECES pavadzīmi, kurā tiek detalizēti uzskaitīta piegādātā PRECE. Ja PASŪTĪTĀJS konstatē, ka piegādātā PRECE atbilst Līguma prasībām, PASŪTĪTĀJS un PIEGĀDĀTĀJS pēc attiecīgās pavadzīmes iesniegšanas PASŪTĪTĀJAM paraksta to kā nodošanas-pieņemšanas aktu.

4.2.Ja piegādātās PRECES pieņemšanas procesā tiek konstatēti defekti vai atkāpes no Līguma noteikumiem, PRECES pieņemšanu pārtrauc un tiek sastādīts divpusējs akts, kurā tiek uzskaitīti visi konstatētie defekti vai atkāpes no Līguma, kā arī tiek noteikti termiņi, kuros PIEGĀDĀTĀJS novērš minētos trūkumus.

4.3.Pretenzijas par PRECES kvalitāti PASŪTĪTĀJS var pieteikt 5 (piecu) darba dienu laikā no attiecīgās pavadzīmes saņemšanas dienas.

4.4.Piegādātajai PRECĒM jābūt kvalitatīvām un jāatbilst līguma prasībām.

**5.Līguma summa un norēķinu kārtība**

5.1. Līguma summa par Līgumā noteikto PREČU izgatavošanu un piegādi tiek noteikta \_\_\_\_\_\_ EUR (\_\_\_\_\_\_\_\_\_\_\_\_\_) bez PVN un pievienotās vērtības nodoklis PVN 21% -\_\_\_\_\_\_\_ EUR (\_\_\_\_\_\_\_\_\_\_\_\_), kopā ar PVN \_\_\_\_\_\_ EUR (\_\_\_\_\_\_\_\_\_\_\_\_\_), turpmāk tekstā Līguma summa.

5.2. PASŪTĪTĀJS par iepriekšējā kalendārajā mēnesī veikto PREČU piegādi samaksu veic līdz nākamā mēneša 20.datumam. Līdz nākamā mēneša 5. datumam PIEGĀDĀTĀJS elektroniskā formātā uz e-pasta adresi: rekini@sigulda.lv nosūta kopsavilkumu par iepriekšējā kalendārajā mēnesī izsniegtajām PREČU pavadzīmēm PASŪTĪTĀJAM un tā iestādēm.

5.3. Visām PREČU pavadzīmēm jābūt noformētām atbilstoši Latvijas Republikas normatīvo aktu prasībām, kā arī jābūt norādītiem PIEGĀDĀTĀJA rekvizītiem, Līguma numuram un Iepirkuma identifikācijas numuram. Gadījumā, ja PASŪTĪTĀJS nav veicis samaksu Līguma 5.2.apakšpunktā noteiktajā laikā, tad mēneša 11.datumā PIEGĀDĀTĀJAM ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv norādot neapmaksāto dokumentu numurus, summas un personas, kuras no pašvaldības puses ir parakstījušas dokumentus. Gadījumā, ja PIEGĀDĀTĀJS atgādinājumu nenosūta uz e-pasta adresi: rekini@sigulda.lv 11.datumā, tad samaksa PIEGĀDĀTĀJAM tiek pārcelta uz nākamā mēneša maksājumu. Iepriekš minētajā gadījumā PIEGĀDĀTĀJAM nav tiesības pieprasīt Līguma 8.2.apakšpunktā minēto līgumsodu.

5.4. PASŪTĪTĀJS tam Līgumā noteiktos maksājumus par PREČU piegādi veic ar pārskaitījumu uz PIEGĀDĀTĀJA norādīto bankas kontu.

5.5. Līgumā noteiktais maksājums ir uzskatāms par izpildītu dienā, kad maksājums ir saņemts PIEGĀDĀTĀJA bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad PASŪTĪTĀJS ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

5.6. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**6.Līguma izpildes vieta, termiņi un nosacījumi**

6.1.PIEGĀDĀTĀJS nodrošina līguma izpildi atbilstoši tehniskās specifikācijas un finanšu piedāvājuma prasībām. Visus izdevumus, kas saistīti ar PRECES piegādi PASŪTĪTĀJAM, sedz PIEGĀDĀTĀJS.

6.2.PIEGĀDĀTĀJS pēc pasūtījuma saņemšanas saskaņo ar PASŪTĪTĀJU kontroldrukas eksemplāru. PASŪTĪTĀJAM ir tiesības atteikties no kontroldrukas eksemplāra.

6.3.Katra konkrētā drukas materiāla izpildes un piegādes laiks, tajā skaitā pēc kontroldrukas eksemplāra saskaņošanas, ja tāds ir prasīts no PASŪTĪTĀJA puses, 5 (piecu) darba dienu laikā no maketa nodošanas dienas.

6.4.PIEGĀDĀTĀJS pēc PASŪTĪTĀJA pasūtījuma piegādā PRECI uz PASŪTĪTĀJA norādīto adresi, bet PASŪTĪTĀJS norēķinās par piegādāto PRECI šajā līgumā paredzētajā kārtībā.

6.5.PREČU piegāde tiek apliecināta ar PRECES pavadzīmi, kas pēc tās parakstīšanas kļūst par šī līguma būtisku un neatņemamu sastāvdaļu.

6.6.PASŪTĪTĀJS PRECI pieņem pēc daudzuma un kvalitātes, kuru pārbauda saņemšanas brīdī, pamatojoties uz PRECES pavadzīmi, par piegādes datumu uzskatot PRECES pavadzīmē norādīto datumu.

6.7.Līdz PRECES piegādei PASŪTĪTĀJAM tā norādītajā adresē un PRECES pavadzīmes parakstīšanai, visi riski, tajā skaitā risks par PRECES bojājumu vai bojāeju, gulstas uz PIEGĀDĀTĀJU.

**7.Līguma darbības termiņš**

7.1.Līguma izpildes termiņš: līdz 2019.gada 1.septembrim saskaņā ar tehniskajā specifikācijā norādītajiem darbu termiņiem. Katra konkrētā drukas materiāla izpildes un piegādes laiks – 5 darba dienu laikā no maketa nodošanas dienas.

7.2.Līgums ir spēkā līdz PUŠU saistību pilnīgai izpildei.

**8.PUŠU atbildība**

8.1.PUSES ir atbildīgas par savas prettiesiskas darbības vai bezdarbības rezultātā otrai PUSEI nodarītajiem zaudējumiem.

8.2.Ja PASŪTĪTĀJA vainas dēļ apmaksa par saņemto pasūtījumu netiek veikta līgumā noteiktā termiņā, PASŪTĪTĀJS maksā IZPILDĪTĀJAM līgumsodu 0.1% apmērā no noteiktajā termiņā neapmaksātās summas par katru nokavēto dienu, bet kopumā ne vairāk kā 10% (desmit procenti) no nesamaksātās pavadzīmes kopējās summas. Līgumsoda samaksa neatbrīvo PASŪTĪTĀJU no līguma saistību turpmākas pienācīgas pildīšanas.

8.3.Ja IZPILDĪTĀJA vainas dēļ PRECE netiek piegādāta (nodota) līgumā noteiktā termiņā un apjomā, IZPILDĪTĀJS maksā PASŪTĪTĀJAM līgumsodu 0.1% apmērā no PRECES pasūtījuma summas par katru nokavēto dienu, bet kopumā ne vairāk kā 10% (desmit procenti) no pavadzīmes kopējās summas. Līgumsoda samaksa neatbrīvo IZPILDĪTĀJU no līguma saistību turpmākas pienācīgas pildīšanas.

8.4.PASŪTĪTAJAM ir tiesības vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, nekavējoties informējot par to PIEGĀDĀTĀJU, ja ir iestājies vismaz viens no šādiem gadījumiem:

8.4.1.PIEGĀDĀTĀJAM iestājas maksātnespēja vai tā saimnieciskā darbība tiek izbeigta, pārtraukta;

8.4.2.PIEGĀDĀTĀJS nepiegādā tehniskajā specifikācijā minēto pasūtīto PRECI un nedēļas laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.4.3.PIEGĀDĀTĀJS piegādā PRECI, kas nav norādīta PIEGĀDĀTĀJA tehniskajā specifikācijā, un 2 (divu) darba dienu laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.4.4.PIEGĀDĀTĀJS piegādā PRECI, kas ir norādīta PIEGĀDĀTĀJA tehniskajā specifikācijā, bet kura ir ar defektu (brāķis), un 2 (divu) darba dienu laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.5.Līgumsoda samaksa neatbrīvo PUSES no pārējo līguma saistību izpildes.

**9.Nepārvarama vara**

9.1.Neviena no līguma PUSĒM nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

9.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

9.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.4.PUSEI, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru PUSI par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

9.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**10.Pārējie nosacījumi**

10.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

10.2.Strīdus šī līguma ietvaros PUSES risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

10.3.Jebkura no PUSĒM iepriekš rakstiski brīdinot otru pusi ir tiesīga vienpusēji atkāpties no šī līguma izpildes un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

10.4.Līgums sastādīts divos eksemplāros uz \_\_\_ (\_\_\_\_\_\_\_\_\_\_\_\_\_\_\_) lapām.

Pielikumā:

1. tehniskā specifikācija;
2. finanšu piedāvājums.

**11.Pušu juridiskās adreses un rekvizīti**

|  |  |
| --- | --- |
| **Pasūtītājs** | **Piegādātājs** |
| **Siguldas novada pašvaldība**reģ.Nr**.**90000048152Pils iela 16, Sigulda, LV-2150Banka: AS SEB BankaKonts: LV15UNLA0027800130404Kods: UNLALV2XIzpilddirektore J. Zarandija |  |